Document ID: /fineweb-2-swissfilter-quality_10-filterrobots/filtered/02038.jsonl.gz/5728

La via da Samignun passa in lieu privlus tranter Vinadi ed Acla da fans. Per guntgir quel, ha la regenza grischuna approvà in terz project da tunnel. Ella ha annunzià quai en ina communicaziun.
Il project Val Cotschna cumpiglia la sanaziun ed il schlargiament d'in tschancun da via sin 1,2 kilometers. La part da coc è la construcziun d'in nov tunnel cun ina lunghezza da 610 meters. En tut custa quai 39,2 milliuns francs.
La fin duain quatter tunnels lubir da guntgir in toc privlus tar las vals Pischöt, Alpetta, Cotschna e Mundin. La via da Samignun duai guntgir quel toc sin vart dal culm. In tunnel per quai è gia finids, in'ulteriur è en construcziun. Il davos duai suandar suenter ch'il tunnel Val Cotschna è finì.
Sper il privel vala sin la via diversas restricziuns sco ina limita d'autezza e paisa da vehichels. La via ordaifer ils tunnels vegn nov schlargiada sin 5,8 meters ladezza. En il tunnel duai la via vegnir set meters lada.